text: La Diputació contracta a 33 joves d'alta qualificació durant un any
  2:32 am - Thursday, 6 August 2020
  A través del Programa EMCUJU, Pla d'Ocupació, Castelló 135 i l'acord amb FUE-UJI
  La Diputació ha decidit promoure tant la contractació directa i indirectament, així com la formació amb diversos programes i plans.
  El diputat de Promoció Econòmica, Salvador Aguilella, ha assegurat que "en el Govern Provincial treballem per a generar el millor escenari perquè el talent i la capacitat dels joves castellonencs es vegen recompensats amb una ocupació de qualitat.
  No tenim competència directa en matèria d'ocupació, però fomentar la contractació i la formació de qualitat és una de les nostres prioritats, especialment quan parlem de generar oportunitats econòmiques i laborals en els municipis de zones amb el risc de despoblació".
  Així, la Diputació de Castelló ha invertit 231.000 euros per a contractar a 33 joves d'alta qualificació durant un any, dins del programa d'Incentius per a la Contractació de Persones Joves Qualificades (EMCUJU) de la Conselleria de Treball, al que s'ha acollit el Govern Provincial.
  L'organisme provincial cofinança amb el SERVEF la contractació d'estos joves sota la modalitat del contracte en pràctiques, en el marc del Sistema Nacional de Garantia Juvenil, susceptible de cofinançament per la Iniciativa d'Ocupació Juvenil.
  Dels 33 joves contractats, 9 d'ells són tècnics C1 i 24 tècnics A2 que exerceixen les seues funcions en les diferents àrees i departaments de la Diputació, des de l'oficina tècnica al servei d'Esports, passant per Promoció Econòmica i Cultura. Esta iniciativa es correspon amb la vocació del Govern Provincial per continuar generant ocupació juvenil i, a partir d'este, també millorar la prestació de serveis per part de l'Administració Provincial.
  Beques per a acabats de titular de l'UJI
  A més del Programa EMCUJU, la Diputació ha vingut impulsant en els últims anys diversos programes de foment de l'ocupació, i per tant la realització de beques per part d'acabats de titular de l'UJI. En 2018 ja s'han acollit a estes ajudes 11 graduats a través del Programa Experience de Beques de titulats de la Fundació Universitat – Empresa (FUE) de l'UJI.
  Així mateix, des de la Diputació de Castelló s'ha posat en marxa el Pla Castelló 135, amb una inversió de 12,4 milions d'euros, que ha facilitat la incorporació de 40 persones joves en pràctiques als ajuntaments, sobretot a l'interior de la província.
  Previous articleLa Vall d'Alba beneeix en la seua inauguració, la remodelada plaça de l'Església
  Next articleEl president del CD Castellón, Vicente Montesinos pensa que "l'Ajuntament ens està menyspreant"
  La Comunitat registra 21.782 aturats menys que al mes de juny.
  Les bases generals de la convocatòria estableixen el nombre de llocs a cobrir i les fases que tindrà el procés.